
DR 30.11.2017                                                           53                   

 
Dalam aspek roh inilah yang sepatutnya kita juga berikan bidang kuasa kepada 

hakim untuk menentukan kerana kalau kita berjaya mengekang roh manusia maka dia 
akan menyelamatkan satu bahagian daripada aspek yang sangat penting kerana jasad 
yang hanya kita berikan tumpuan kepada hukuman tanpa kita melihat kepada aspek 
kerohanian.  Itulah yang menimbulkan masalah. 

Pengedaran dadah, penagihan dadah ini ianya adalah melibatkan bukan sahaja 
jasad tetapi roh kerana ia melibatkan ketagihan. Oleh itu Tuan Yang di-Pertua, isu 
pengedaran dadah perlu ditangani secara holistik. Kita melihat kepada bagaimana 
statistik penagihan  dadah di negara kita ini semakin membimbangkan.  Bila banyaknya 
permintaan maka tentulah banyaknya pengedaran yang berlaku. 

Ketua Pengarah AADK mendedahkan jumlah penagih dadah meningkat kira-
kira 20 peratus daripada 21,000 penagih pada angka laporan tahun 2014 kepada 26,000 
penagih termasuk statistik daripada PDRM pula menunjukkan 71 peratus penangkapan 
sepanjang 2014 hingga Mei 2017 adalah di kalangan orang-orang Melayu. Lebih 
membimbangkan 41 peratus adalah di kalangan mereka yang berumur 14 hingga 29 
tahun. 

■1530 

Saya bentangkan data ini Tuan Yang di-Pertua supaya kita meneliti isu 
pengedaran dadah menjadi isu yang sangat kritikal ketika ini. Ini belum lagi kita melihat 
kepada isu-isu pengedaran dan penagihan dadah di sekolah-sekolah, di universiti-
universiti, kolej-kolej dan di kawasan-kawasan FELDA, di kawasan-kawasan nelayan, 
kampung-kampung tradisi dan lain-lain yang belum lagi kita lihat dari segi angka dengan 
jumlah penagihan dadah yang begitu besar menyebabkan automatik pengedarannya 
juga akan bertambah.  

Oleh itu Tuan Yang di-Pertua, saya ingin untuk bangkitkan beberapa persoalan 
mengenai isu pengedaran dadah di negara kita ini supaya ia berkait dengan pindaan 
seksyen 39B ini. Pertama, adakah Menteri berhasrat mengkaji fungsi AADK, Majlis 
Penyalahgunaan Dadah Malaysia (MASAC) supaya lebih berperanan dalam menangani 
bukan sahaja penagihan dadah malah juga isu pengedaran dadah? Ini bagi memastikan 
peranan yang dimainkan oleh AADK dan MASAC dapat dioptimumkan sebaik mungkin 
menangani bukan sahaja isu penagihan dadah tetapi juga isu pengedaran dadah.  

Kedua, saya juga ingin bertanya tentang langkah strategik kerajaan bagi 
memastikan koordinasi di antara agensi penguatkuasaan yang disebut di dalam pindaan 
ini iaitu di antara agensi yang akan dilibatkan ialah Polis Diraja Malaysia, Agensi 
Antidadah Kebangsaan (AADK), Jabatan Kastam dan APMM serta agensi-agensi 
penguatkuasaan yang lain yang difikirkan perlu oleh Menteri supaya agensi-agensi ini 
tidak berlaku pertindihan bidang kuasa dalam penguatkuasaan undang-undang.  

Ketiga, apakah perancangan kerajaan bagi mengenal pasti lokasi-lokasi panas 
dan lorong-lorong tikus ataupun disebut lorong tentera semut yang berkait rapat dengan 
masalah pengedaran dadah? Bukan sekadar mengenal pasti, malah langkah menangani 
lokasi-lokasi supaya isu pengedaran tersebut dapat dikurangkan.  

Terakhir, perkara yang berkait dengan isu mereka yang menjadi kambing hitam 
dalam isu membawa yakni transporting or carrying, dengan izin Tuan Yang di-Pertua, 
dadah berkait dengan pindaan pada subseksyen (2A), subseksyen (c), ini kerana mereka 
menjadi mangsa kepada jenayah pengedaran dadah. Ia sebabnya kalau kita melihat dari 
maksud pengedaran dadah di bawah Akta Dadah Berbahaya 1952, pengedaran dadah 
membawa maksud, “Mengilang, mengimport, mengeksport, menyimpan, menyembunyi, 
membeli, menjual, memberi, menerima, menyetor yakni menyimpan, mengendalikan, 
mengangkut, membawa, menghantar, mengirim, mendapatkan, membekal atau 
mengedar dadah berbahaya”. Begitu banyak huraian yang dibuat tentang maksud 
pengedaran dadah.  

Ini supaya kita membawa kepada soal yang sangat penting, mereka yang 
menjadi mangsa kepada istilah pengedaran dadah. Jadi apakah langkah kesedaran 
awam yang dilaksanakan oleh kerajaan supaya menyekat masyarakat awam daripada 
terlibat dengan apa yang disebut dalam konteks pengedaran dadah?  

 

 

 

 



Dalam aspek roh inilah yang sepatutnya kita juga berikan bidang kuasa kepada. hakim untuk menentukan kerana kalau kita berjaya mengekang roh manusia maka dia akan menyelamatkan satu bahagian daripada aspek yang sangat penting kerana jasad yang hanya kita berikan tumpuan kepada hukuman tanpa kita melihat kepada aspek kerohanian. Itulah yang menimbulkan masalah. Pengedaran dadah, penagihan dadah ini ianya adalah melibatkan bukan sahaja jasad tetapi roh kerana ia melibatkan ketagihan. Oleh itu Tuan Yang di-Pertua, isu pengedaran dadah perlu ditangani secara holistik. Kita melihat kepada bagaimana statistik penagihan dadah di negara kita ini semakin membimbangkan. Bila banyaknya permintaan maka tentulah banyaknya pengedaran yang berlaku. Ketua Pengarah AADK mendedahkan jumlah penagih dadah meningkat kira- kira 20 peratus daripada 21,000 penagih pada angka laporan tahun 2014 kepada 26,000 penagih termasuk statistik daripada PDRM pula menunjukkan 71 peratus penangkapan sepanjang 2014 hingga Mei 2017 adalah di kalangan orang-orang Melayu. Lebih membimbangkan 41 peratus adalah di kalangan mereka yang berumur 14 hingga 29 tahun. #1530. Saya bentangkan data ini Tuan Yang di-Pertua supaya kita meneliti isu pengedaran dadah menjadi isu yang sangat kritikal ketika ini. Ini belum lagi kita melihat kepada isu-isu pengedaran dan penagihan dadah di sekolah-sekolah, di universiti- universiti, kolej-kolej dan di kawasan-kawasan FELDA, di kawasan-kawasan nelayan, kampung-kampung tradisi dan lain-lain yang belum lagi kita lihat dari segi angka dengan jumlah penagihan dadah yang begitu besar menyebabkan automatik pengedarannya juga akan bertambah. Oleh itu Tuan Yang di-Pertua, saya ingin untuk bangkitkan beberapa persoalan mengenai isu pengedaran dadah di negara kita ini supaya ia berkait dengan pindaan seksyen 39B ini. Pertama, adakah Menteri berhasrat mengkaji fungsi AADK, Majlis Penyalahgunaan Dadah Malaysia (MASAC) supaya lebih berperanan dalam menangani bukan sahaja penagihan dadah malah juga isu pengedaran dadah? Ini bagi memastikan peranan yang dimainkan oleh AADK dan MASAC dapat dioptimumkan sebaik mungkin menangani bukan sahaja isu penagihan dadah tetapi juga isu pengedaran dadah. Kedua, saya juga ingin bertanya tentang langkah strategik kerajaan bagi memastikan koordinasi di antara agensi penguatkuasaan yang disebut di dalam pindaan ini iaitu di antara agensi yang akan dilibatkan ialah Polis Diraja Malaysia, Agensi Antidadah Kebangsaan (AADK), Jabatan Kastam dan APMM serta agensi-agensi penguatkuasaan yang lain yang difikirkan perlu oleh Menteri supaya agensi-agensi ini tidak berlaku pertindihan bidang kuasa dalam penguatkuasaan undang-undang. Ketiga, apakah perancangan kerajaan bagi mengenal pasti lokasi-lokasi panas dan lorong-lorong tikus ataupun disebut lorong tentera semut yang berkait rapat dengan masalah pengedaran dadah? Bukan sekadar mengenal pasti, malah langkah menangani lokasi-lokasi supaya isu pengedaran tersebut dapat dikurangkan. Terakhir, perkara yang berkait dengan isu mereka yang menjadi kambing hitam dalam isu membawa yakni transporting or carrying, dengan izin Tuan Yang di-Pertua, dadah berkait dengan pindaan pada subseksyen (2A), subseksyen (c), ini kerana mereka menjadi mangsa kepada jenayah pengedaran dadah. Ia sebabnya kalau kita melihat dari maksud pengedaran dadah di bawah Akta Dadah Berbahaya 1952, pengedaran dadah membawa maksud, "Mengilang, mengimport, mengeksport, menyimpan, menyembunyi, membeli, menjual, memberi, menerima, menyetor yakni menyimpan, mengendalikan, mengangkut, membawa, menghantar, mengirim, mendapatkan, membekal atau mengedar dadah berbahaya". Begitu banyak huraian yang dibuat tentang maksud pengedaran dadah. Ini supaya kita membawa kepada soal yang sangat penting, mereka yang menjadi mangsa kepada istilah pengedaran dadah. Jadi apakah langkah kesedaran awam yang dilaksanakan oleh kerajaan supaya menyekat masyarakat awam daripada terlibat dengan apa yang disebut dalam konteks pengedaran dadah?.